ការសំភាសន៍របស់អ្នកមីង មួង សុខំ

ក៖ អ្នកដែរសំភាសន៍គេមានឈ្មោះថា​ ជាង ស៊ីអ៊ាវ

ខ៖ អ្នកដែរអយគេសំភាសន៍មានឈ្មោះថា មួង សុខំ៕

 ការសង្ខេបរបស់អ្នកមីង មួង សុខំ

 អ្នកមីង មួង សុខំ មានអាយុ62ឆ្នាំ នៅឆ្នាំ2018នេះ

 អ្នកមីង មួង សុខំ មានភេទ​ ស្រី

 អ្នកមីង មួង សុខំ មានទីលំនៅបច្ចុប្បន្ននៅ ភូមិរលាផ្អៀរ ស្រុកផ្អេរ ខេត្តកំពង់ឆ្នាំង

ក៖ ជាដំបូងខ្ញុំអរគុណច្រើនមីងដែរបានអោយខ្ញុំបានសំភាសន៍ពីប្រវត្តិរបស់មីង ហើយការសំភាសន៍នេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចហាសមីងដែរមានឈ្មោះថា BYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីអោយកូនចៅជំនាន់ក្រោយៗអោយពួកគាត់បានស្គាល់ពីប្រវត្តិឪពុកម្ដាយ នឹងដូនតាចឹងហាសមីង ចឹងពេលដែរខ្ញុំបានសំភាសន៍មីងហើយខ្ញុំនឹងដាក់ការសំភាសន៍មួយនេះទៅក្នុងវេបសាយរបស់សាលាដែរាមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសមីង ហើយការសំភាសន៍មួយនេះខ្ញុំនឹងសំភាសន៍មីងដោយផ្ទាល់ចឹងហាសមីង បាទចឹងមីងយល់ព្រមដើម្បីអោយខ្ញុំដាក់ការសំភាសន៍មួយនេះទៅក្នុងវេបសាយរបស់សាលាដែរទេមីង?

ខ៖ ដាក់ទៅមានអី

ក៖ ចឹងសំរាប់ខ្ញុំជាអ្នកដែរសំភាសន៍មីងខ្ញុំមានឈ្មោះថា ជាង ស៊ីអ៊ាវ ហើយការសំភាសន៍នេះត្រូវបានធ្វើឡើងនៅថ្ងៃទី31 ខែ1 ឆ្នាំ2018 ហើការសំភាសន៍មួយនេះត្រូវធ្វើឡើងនៅភូមិ5 សង្កាត់់ផ្សារថ្កូវ ខ័ណ្ឌចំការមន នៅរាជធានីភ្នំពេញ ចឹងសំរាប់មីងឈ្មោះពេញរបស់មីងមានឈ្មោះអីគេដែរមីង?

ខ៖ ការខ្ញុំដាក់ឈ្មោះពេញខ្ញុំដាក់ឈ្មោះថា ផល្លី

ក៖ ដែរត្រូវនឹងអត្តសញ្ញាណប័ណហាស?

ខ៖ អត់ទេអានឹងខ្ញុំដាក់ពេលដែរនៅជំនាន់អាពតមកនឹង

ក៖ ចុះឈ្មោះពេញរបស់មីងតែម្ដងមានឈ្មោះអីគេដែរមីង?

ខ៖ ខ្ញុំឈ្មោះ មួង សុខំ

ក៖ ឈ្មោះមួង សុខំ ចុះមានឈ្មោះហៅក្រៅទេមីង?

ខ៖ ឈ្មោះហៅក្រៅឈ្មោះផល្លី

ក៖ អូ៎!ឈ្មោះផល្លីណមីង ចុះកាលពីតូចមាននរណាគេហៅឈ្មោះមីងអីផ្សេងទៀតទេមីង?

ខ៖ អត់ទេ

ក៖ អត់ទេណមីង ចុះមីងសព្វថ្ងៃមីងមានអាយុប៉ុន្មានដែរទៅមីង?

ខ៖ ​ ខ្ញុំអាយុច្រើនដែរហើយខ្ញុំអាយុ62ឆ្នាំហើយនឹង

ក៖ អូ៎!មីងអាយុ62ឆ្នាំណមីង ចុះមីងកើតនៅថ្ងៃខែឆ្នាំណាមីងមានចងចាំទេ?

ខ៖ ខ្ញុំអត់ចាំឆ្នាំបារាំងទេ ខ្ញុំចាំតែឆ្នាំខ្មែរនឹង

ក៖ ចុះនៅឆ្នាំខ្មែរមីងមានឆ្នាំអីគេដែរមីង?

ខ៖ ខ្ញុំកើតនៅឆ្នាំវ័ក

ក៖ មីងកើតនៅឆ្នាំវ័កណមីង ចាំមួយភ្លេតមីង?

ខ៖ ខ្ញុំកើតនៅឆ្នាំវ័ក ខែស្រាព

ក៖ អូ៎! ចឹងមីងកើតនៅឆ្នាំ1956 មីង

ខ៖ នឹងហើយត្រូវ

ក៖ ចឹងសំរាប់ទីតាំងដែរកន្លែងកំណើតដែរមីងកើត តើមីងកើតនៅណាដែរមីង?

ខ៖ ខ្ញុំកើតនៅស្រុកកំពង់ឆ្នាំង

ក៖ ចុះកើតនៅភូមិអី ឃុំអីដែរមីង?

ខ៖ នៅភូមិរលាផ្អៀរ ស្រុកផ្អេរ

ក៖ នៅស្រុកផ្អេរ ខេត្តកំពង់ឆ្នាំងណមីង?

ខ៖ ចា៎!នឹងហើយ

ក៖ ចុះមីងមានបងប្អូនប៉ុន្មានដែរមីង?

ខ៖ អត់ទេស្លាប់បាត់អស់ហើយនៅតែខ្ញុំម្នាក់ឯងនឹង

ក៖ ប៉ុន្តែកាលពីពួកគាត់នៅរស់មីងមានប៉ុន្មាននាក់ដែរទៅមីង?

ខ៖ មានតែ2នាក់ទេប៉ុន្តែគាត់ក៏ស្លាប់បាត់អស់ដែរនឹងហាស

ក៖ បាទមីងចឹងមីងជាកូនពៅ រឺមួយក៏ជាកូនបងដែរមីង?

ខ៖ ចា៎!កូនពៅនឹង

ក៖ អូ៎!មីងជាកូនពៅ ចុះបងរបស់មីង តើមីងអាចប្រាប់ឈ្មោះពួកគាត់ដែរបានទេមីង?

ខ៖ គាត់មានឈ្មោះ មួង វណ្ណាត ប៉ុន្តែគាត់ស្លាប់បាត់យូរដែរហើយនឹង

ក៖ អូ៎! បាទមីង ចុះកាលពីមីងនៅក្មេងតើមីង មានធ្លាប់មានអនុស្សាវរីយ៍អីជាមួយគាត់កាលពីមីងនៅក្មេងទេមីង?

ខ៖ អត់មានធ្វើអីជាមួយគាត់ទេ អត់មានអនុស្សាវរីយ៍កំសត់កំរអីជាមួយគាត់ទេ អត់ដែរមានអីផងនឹង ខ្ញុំបានបែកគ្នាកាលពីសម័យអាពតនឹងមកក៏បានបែកគា្នរហូតទៅចឹងទៅណាស់

ក៖ អូ៎!បាទមីងចុះកាលពីនៅក្មេង តើមីងមានចូលចិត្តធ្វើអីជាមួយប្អូនរបស់មីងដែរមីង?

ខ៖ ខ្ញុំមិនបានធ្វើអីគេទេប៉ា ម៉ាក់របស់ខ្ញុំអោយខ្ញុំនៅតែផ្ទះ ប៉ុន្តែខ្ញុំចូលចិត្តតែចាក់អាវ ចាក់មួក ចាក់កន្សែងអីចឹងទៅណាស់

ក៖ ប៉ុន្តែមានធ្លាប់មានលេងឡឹកបាយឡអីជាមួយបងប្អូនរបស់មីងដែរទេមីង?

ខ៖ អត់ចេះលេងទេ

ក៖ សូម្បីតែទៅស្រែក៏អត់ដែរណមីង?

ខ៖ ដោយសារតែប៉ារបស់ខ្ញុំគាត់បើកឡានតាមខេត្តចឹងខ្ញុំអត់ចេះធ្វើអីទេនៅតែផ្ទះនឹង​ រហូតដល់ពេលដែរាពតចូលមកក៏យើងបែកគា្នត្រឹមនឹងទៅ

ក៖ ចឹងមានន័យថាបងរបស់មីងគាត់ស្លាប់ហើយណមីង?

ខ៖ ស្លាប់យូរដែរហើយនឹង ស្លាប់តាំងពីសង្គមមកម៉្លេសហើយនឹង

ក៖ អូ៎! បាទមីងចុះម្ដាយរបស់មីងគាត់មានឈ្មោះអីគេដែរមីង?

ខ៖ ម្ដាយបស់ខ្ញុំគាត់មានឈ្មោះលី នួន

ក៖ គាត់អាយុប៉ុន្មានដែរមីង?

ខ៖ គាត់ស្លាប់នៅអាយុ73ឆ្នាំ

ក៖ ប៉ុន្តែគាត់ស្លាប់យូរនៅមីង?

ខ៖ គាត់ស្លាប់យូរហើយ គាត់ស្លាប់នៅអាយុ73ឆ្នាំ គាត់ស្លាប់នៅពេលដែរអន្ធតាក់ចូលមកនឹង

ក៖ នៅពេលដែរអន្ធតាក់ហោសមីង?

ខ៖ ពេលដែរអន្ធតាក់ចូលភ្លាម គាត់ស្លាប់ភ្លាមនឹង

ក៖ អន្ធតាក់នៅឆ្នាំណាដែរមីង?

ខ៖ ដូចជានៅឆ្នាំបើមិន82 -83ទេនេះ

ក៖ គាត់នៅឆ្នាំ83ណមីង ចឹងវាប្រហែលជា35ឆ្នាំហើយណមីង?

ខ៖ នឹងហើយ

ក៖ គាត់អាយុ73ឆ្នាំណមីង?

ខ៖ ចា៎គាត់ស្លាប់នៅអាយុ73ឆ្នាំនឹង

ក៖ អាយុ73បូកនឹង35ចឹងគាត់អាយុ108ឆ្នាំ?

ខ៖ ចា៎នឹងហើយ

ក៖ ចឹងគាត់អាយុ108ឆ្នាំ ចឹងសំរាប់គាត់កើតនៅឆ្នាំណាមីងមានឹងទេ?

ខ៖ អត់ដឹងទេ ដូចជាខ្ញុំចាំគាត់មិនសូវច្បាស់ដែរកើតនៅឆ្នាំមមែ ហើយគាត់កើតនៅខែជេត

ក៖ ចឹងហោសមីងចឹងគាត់កើតនៅឆ្នាំ1910មីង?

ខ៖ ចាចឹងហើយនឹង

ក៖ ប៉ុន្តែទីកន្លែងកំណើតរបស់គាត់កើតនៅនាមីងមានដឹងទេមីង?

ខ៖ គាត់នៅស្រុកកំពង់ហ្លូង

ក៖ អូ៎!នៅស្រុកកំពង់ហ្លូង នៅខេត្តកណ្ដាលយើងនឹងហោសមីង?

ខ​​៖ នឹងហើយនៅខេត្តកណ្ដាលយើងនឹង

ក៖ បាទមីង ចុះឪពុករបស់មីងគាត់មានឈ្មោះអីគេដែរមីង?

ខ៖ គាត់មានឈ្មោះ មួង សុខ

ក៖ ចុះគាត់អាយុប៉ុន្មានដែរមីង?

ខ៖ ខ្មោចប៉ារបស់ខ្ញុំ គាត់ប្អូនរបស់ខ្មោចម៉ែរបស់ខ្ញុំ6ឆ្នាំនឹង ប៉ារបស់ខ្ញុំគាត់ស្លាប់នៅអាយុ56ឆ្នាំនៅសម័យអាពតចឹងហាស

ក៖ អូ៎!បាទមីង

ខ៖ គាត់ស្លាប់នៅឆ្នាំ1970គាត់បានស្លាប់បាត់ទៅ

ក៖ ចឹងគាត់ប្អូន6ឆ្នាំណមីង ចឹងគាត់អាយុ102ឆ្នាំចឹងគាត់កើតនៅឆ្នាំ1916មីង?

ខ៖ ​ចា៎!នឹងហើយ

ក៖ ចុះគាត់កើតនៅណាដែរមីង?

ខ៖ គាត់កើតនៅស្រុកកំពង់ឆ្នាំង

ក៖ នៅកំពង់ឆ្នាំងដែរណមីង ចុះឪពុករបស់មីងគាត់ធ្វើអីកេសំរាប់ចិញ្ចឹមជីវិតដែរមីងកាលពីគាត់នៅរស់ហាស?

ខ៖ គាត់បើកឡានសំរាប់រាប់ហាស គាត់បើកនៅកំពង់ឆ្នាំង ដូចថាសំរាប់នរណាគេចេញចូលគាត់បើកឡានអោយគេចឹងហាស

ក៖ ចុះគាត់ចាមនុស្សបែបណាដែរមីង គាត់ស្លូត រឺមួយក៏កាច់ដែរមីង?

ខ៖ គាត់ដូចថាគាត់ជាមនុស្សដែរមឺងម៉ាត់តែម្ដងនឹងហាស គាត់មិនចេះពិសារស្រា លេងបៀរអីគាត់មិនចេះទេ

ក៖ ប៉ុន្តែកាលពីគាត់នៅជាមួយកូនៗ នឹងនៅជាមួយមីងតើគាត់កាច់រឺមួយក៏ស្លូតដែរដាក់កូនចៅចឹងហាសមីង?

ខ៖ អត់ទេគាត់ចំណាប់គាត់អត់កាច់ដូចយើងទេ គ្រាន់តែគាត់ប្រាប់យើងថាកូនមិនត្រូវដើរលេងផ្ទះគេ កូនមិនត្រូវនិយាយដើមគេគឺអត់បានចឹងខ្ញុំអត់ដែរបានដើរលេងផ្ទះគេទេ ហើយខ្ញុំមិនដែរបានទៅលេងឡឹកបាយឡនៅផ្ទះគេទេ

ក៖ អូ៎!បាទមីង

ខ៖ នឹងចឹងហើយនឹងណា

ក៖ ចុះម្ដាយរបស់មីងគាត់ធ្វើអីគេដែរសំរាប់ចិញ្ចឹមជីវិតដែរមីងដែរ?

ខ៖ គាត់នៅផ្ទះដូចខ្ញុំចឹងដែរនឹង ពីព្រោះតែប៉ារបស់ខ្ញុំគាត់ជាអ្នកដែរបើកឡានតាមរងខេត្តចឹង ឯម៉ែគាត់នៅមើលកូនដូចគ្នានឹង

ក៖ បាទមីងចុះគាត់កាច់រឺមួយក៏ស្លូតដែរមីង?
ខ៖ គាត់មែនជាអ្នកកាច់ដែរទេ និយាយទៅគាត់មិនមែនចេះកាច់អីទេ

ក៖ បាទៗៗមីងចុះ មីងមានចងចាំសាច់រឿងអីដែរមីងនៅជាមួយម្ដាយឪពុករបស់មីងទេ?

ខ៖ អត់ទេ អត់ចងចាំទេគ្រានតែខ្ញុំដឹងថាឪពុកម្ដាយរបស់ខ្ញុំគាត់ល្អគ្រាប់10តែម្ដងនឹង

ក៖ អូ៎! ចឹងហោសមីង?

ខ៖ ចា៎គាត់មិនដែរអោយពួកយើងលំបាកទេ លំបាកតែពេលដែរកាលពីអាពតបានចូលមកនោះទេនឹងហាស

ក៖ អូ៎!បាទមីងចឹងហោស?

ខ៖ ប៉ុន្តែពេលដែរអាពតចូលមកគាត់ប្រាប់ពួកយើងថាកូនអើយអាពតចូលមកហើយនឹងហាស គាត់ថាកូនឯងចាំមើលណាតិចទៀតយើងហូបបាយរួមនឹងហាស ហើយធ្វើការអីក៏ធ្វើរួមដែរនឹងហាស

ក៖ អូ៎!​គាត់ដឹងណមីង?

ខ៖ ខ្ញុំបានប្រកែកជាមួយឪពុករបស់ខ្ញុំថាខ្ញុំមានតែម្នាក់ឯងធ្លាប់តែលំបាក តែបើប្រទេសគេសន្តិភាពចឹង យើងស្រួលហើយខិ្ចលដាំបាយខ្លួនឯងនឹងហាស

ក៖ អូ៎មីងអត់ដឹងទេណមីង?

ខ៖ ហើយប៉ារបស់ខ្ញុំគាត់ថាមិនមែនទេកូនហាស នេះគេហៅថាគុម្ពមនីសយ៍កូនឯងចាំទុកហាសកូនណា ហើយដល់ពេលដែរខ្ញុំមើលហើយពិនិត្យវាទៅនឹងតាមដានវាទៅវាចឹងមែននឹងហាស

ក៖ បាទមីងចឹងហោសមីង?

ខ៖ ចឹងវារស់ដោយការលំបាក ខ្ញុំលំបាកនឹងការចូលអាពតភ្លាមនឹងខ្ញុំលំបាកហាស ដូចថាយើងធ្លាប់រស់នៅរស់ខេត្តចឹងទៅ យើងអត់ដែរស្គាល់ដើមស្រូវ រឺក៏វាលស្រែអីចឹងហាស យើងរស់នៅតែនៅលើផ្ទះ ហើយខ្ញុំវេទនាណាស់ ខ្ញុំរស់នៅតែនៅលើផ្ទះនឹងឯង

ក៖ អូ៎!ត្រូវហើយមីង?

ខ៖ ខ្ញុំមិនដឹងថាធ្វើរបៀបយ៉ាងម៉េចដែរ អោយកើតដូចគេចឹងហាសណា ចា៎ ហើយគេបញ្ជាយើងអោយ ុកាលណុងគេបុករណ្ដៅដាក់អោយពេញៗចឹងទៅណា ហើយដល់ពេលណុងគេដកហើយគេអោយយើងមកបំបែកស្ទូងហាស

ក៖ បាទមីងវាមិនស្រួលទេណមីង?

ខ៖ ខ្ញុំអត់ចេះដកដូចគេ ខ្ញុំដកមួយគុម្ពមកយកមកវៃបែកអស់ហើយជើងរបស់ខ្ញុំនឹង ហើយប់ារបស់ខ្ញុំគាត់ថា បងប្អូនអើយជួយប្រាប់វាផងវា​មិនចេះទេនឹងហាសខ្ញុំភ័យហាស ខ្ញុំគិតថាខ្ញុំហើយដែរគេយកទៅវៃចោលមុនគេនឹង ខ្ញុំអត់ចេះអីទាំងអស់ចឹងហាស

ក៖ អូ៎!បាទៗៗមីង

ខ៖ តែដល់ពេលណុងក៏ចេះតែហាត់ពុតលុតដំតាមគេទៅក៏អត់អីដែរនឹង

ក៖ ប៉ុន្តែមីងអាចធ្វើបានដូចគេ?

ខ៖ ចា៎!ខ្ញុំធ្វើបានដូចគេដែរនឹង ចឹងបានថាការវេទនានឹងបានវាវេទនានឹងហាស

ក៖ ចុះឪពុកម្ដាយរបស់មីងគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅមីងទេ?

ខ៖ ចា៎!ធ្លាប់តា រឿងប្រវត្តិគាត់មិនដែរបានប្រាប់ទេនឹង គាត់គ្រាន់តែនិយាយប្រាប់យើងថាគាតដឹងតែប្រវត្តិគាត់ដែរពេលដែរកាត់ធ្វើការងារចឹង គេប្រាប់គាត់គាតដឹងតែអានឹង គាត់ដឹងតែនៅពលពតនឹងគាត់ដឹងតែពិបាកនឹងហាស

ក៖ ចុះយាយតាខាងឪពុកមីងមានស្គាល់ឈ្មោះគាត់ដែរទេមីង?

ខ៖ ខ្ញុំកើតអត់ទាន់ទេតារបស់ខ្ញុំគាត់ស្លាប់តាំងពីប់ារបស់ខ្ញុំគាត់អាយុ13ឆ្នាំនឹងមកតាំងពីឪពុករបស់ខ្ញុំគាត់នៅតូចៗមក

ក៖ ប៉ុន្តែឈ្មោះអីក៏មីងមិនចាំដែរណមីង?

ខ៖ ខ្ញុំអត់ចាំទេ

ក៖ ចុះយាយតាខាងម្ដាយមីងមានចងចាំឈ្មោះគាត់ដែរទេ?

ខ៖ យាយតាខាងម្ដាយក៏គាត់ស្លាប់តាំងពីក្មេងៗនឹងដែរ

ក៖ អូ៎! ចុះមីងមករស់នៅទីក្រុងភ្នំពេញនឹងយូរនៅមីង?

ខ៖ មកនៅនេះហោស ខ្ញុំមិនទាន់បានមកនៅបានយូរប៉ុន្មានដែរទេ ខ្ញុំទើបតែមកនៅបានប្រហែលជា2ឆ្នាំនឹងទេ

ក៖ អូ៎! ចុះពីមុននឹងមីងនៅណាដែរទៅមីង?

ខ៖ ពីមុននឹងខ្ញុំនៅជិតព្រំដែននៅជិតប៉ោយប៉ែតនោះ

ក៖ អូ៎!បាទមីងចុះមីងមានសាច់ញ្ញាតិណាដែររស់នៅក្រៅពីប្រទេសខ្មែរដែរទេមីង?

ខ៖ ចា៎! ខ្ញុំអត់មានទេ

ក៖ អូ៎!បាទមីងចុះស្វាមីរបស់មីងគាត់ាមានឈ្មោះអីគេដែរមីង?

ខ៖ គាត់មានឈ្មោះ សេង សាន តែគាតស្លលប់ដែរហើយនឹង

ក៖ អូ! ប៉ុន្តែមីងមានចងចាំថ្ងៃដែរមីងបានរបអាពាហ៍ពិពាហ៍ជាមួយគាត់ដែរទេមីង?

ខ៖ ខ្ញុំអតចងចាំដែរនឹងហាស

ក៖ ប៉ុន្តែកូនធំរបស់មីងគាត់អាយុប៉ុន្មានដែរទៅមីង?

ខ៖ ខ្ញុំច្បងរបស់ខ្ញុំនឹងអាយុ31ឆ្នាំហើយនឹង

ក៖ អាយុ31ឆ្នាំ ចុះពេលដែរមីងការហើយមីងមានកូនតែម្ដងរឺក៏យ៉ាងម៉េចដែរមីង?

ខ​៖ ខ្ញុំបានគាត់រយះពេលតែមួយឆ្នាំខ្ញុំក៏មានកូនទៅ

ក៖ បាទមីងចឹងកូនរបស់អាយុ31ឆ្នាំ ចឹងមីងការនៅឆ្នាំ1987ហាសមីង?

ខ៖ ចា៎!នឹងហើយ

ក៖ ចឹងដូចជាមីងគិតថានៅពេលដែរមីងរៀបអាពាហ៍ពិពាហ៍គិតថាមីងជាអ្នករៀបចំរៀបដោយចិត្តឯងរឺក៏ឪពុកម្ដាយជាអ្នករៀបចំដែរមីង?

ខ៖ និយាយទៅខ្ញុំនិយាយថា​ប្ដីរបស់ខ្ញុំនេះអាពតជាអ្នករៀបចំអោយទេ ខ្ញុំមិនបានរៀបចំអោយទេ ម្ដាយឪពុករបស់ខ្ញុំមិនបានដឹងទេ ហើយកាលពីមុនក៏មិនបានដឹងអត់បានស្រលាញ់គ្នាអីគេដែរនឹង តែអាពតគេមកចាប់យើងរៀបចឹងហាស

ក៖ អូ៎!បាទមីងចុះពេលដែររៀបនឹងដូចជាមានជាចំនូនរឺបណ្ណាការអីទេមីង?

ខ៖ ទេអត់មានទេគេចាប់ដៃនឹង គេចាប់ម្ដងជិត10គូរចឹងហាសណា

ក៖ ចុះអត់មានអីទៀតទេ?

ខ៖ អត់មានទេ

ក៖ ចុះដូចជាពេលណាដែរបងស្គាល់ប្ដីរបស់បង ហើយនឹងស្រលាញ់គ្នានៅពេលណាដែរបង ?

ខ៖ អត់មានទេ

ក៖ ដល់គេចាប់ៗតែម្ដងហោសមីង?

ខ៖ ដូចថាគេឃើញអូនឯងធ្វើការចឹងនឹងពូអូនឯងចឹងគេត្រូវតែចាប់រៀបយើងគេបានប្រាប់ថា ថ្ងៃទី17មេសា យើងត្រូវរៀបខ្លួនគេយកខោអាវ មកចែកអោយយើងចឹងហាស នឹងកន្សែងក្រហមហើយយើងយកទៅ

ក៖ អូ៎!គេធ្វើចឹងហោសមីង?

ខ៖ គេប្ដេជ្ញាតែម្នាក់ចឹងបានទាំងអស់គា្នហើយនឹង

ក៖ ចុះមីងចេះអាន រឺក៏ចេះសរសេរអក្សរខ្មែរបានល្អប៉ុណ្ណាដែរមីង?

ខ​៖ អត់ទេ អត់ចេះទេ

ក៖ មីងអត់ដែរបានចូលរៀនទេណមីង?

ខ៖ ចា៎! អត់បានទេ

ក៖ ចុះភាសាអីផ្សេងក្រៅពីភាសាខ្មែរមីងមានចេះទេ?

ខ៖ អត់ចេះទេ

ក៖ អត់ចេះដែរណមីង ចុះមីងធ្លាប់មានមិត្តភក្តិណាដែរធំធាត់មកជាមួយគា្នទេមីង?

ខ៖ អត់ទេ

ក៖ អត់ដែរមានមិត្តភក្តិទេណមីង?

ខ៖ ចា៎!!អត់មានទេ

ក​៖ ចុះមីងធ្លាប់ទៅធ្វើការនៅវាលស្រែទេមីង?

ខ៖ ខ្ញុំធ្លាប់ទៅធ្វើការនៅវាលស្រែអី ដូចជាច្រូចស្រូវអីខ្ញុំធ្លាប់តា

ក៖ ប៉ុន្តែពេលណុងនៅជំនាន់ណាដែរមីង?

ខ៖ យើងនៅដូចថាខ្ញុំនៅអាយុតិចទើបតែអាយុ50ឆ្នាំអីចឹង យើងច្រូចអីចឹងហាសណា

ក៖ បាទចឹងហោសមីង?

ខ៖ មានតែដល់ពេលសម័យឪឥឡូវ អត់បានធ្វើអីទេ

ក៖ ប៉ុន្តែមីងបានធ្វើអីគេខ្លះនៅស្រែនឹងហោសមីង?

ខ៖ អត់ានធ្វើអីគេទេមានតែយើងច្រូចស្រូវនឹង ធ្វើចំការ ស៊ីឈ្នួលកាច់ពោតអីចឹងហាសណា

ក៖ បាទៗៗមីង! ចុះមីងមានធ្លាប់បានធ្វើការងារអីគេខ្លះនៅក្នុងជីវិតរបស់មីងដែរមីង?

ខ៖ ខ្ញុំគា្មនធ្វើការអីគេទេ ខ្ញុំពេលដែរខ្ញុំបានប្ដីមកពេលដែរឈបពីណុងមក ខ្ញុំបានលក់ឥវ៉ាន់ចាប់ហ៊ួយ ចឹងទៅណា

ក៖ អូ៎!បាទមីងចុះមីងគិតថាជីវិតរបស់មីងមានការផ្លាស់ប្ដូរអីគេខ្លះដែរមីង?

ខ៖ មានការផ្លាស់ប្ដូរដែរ ប៉ុន្តែដល់ពេលដែរអត់ពីគ្រួសារយើងទៅ យើងដូចជាគ្រួសាររបស់យើងកណ្ដោចកណ្ដែងចឹងហាស វាអត់មានអ្នកទីពឹងចឹង ទៅទីពឹងតែកូនចឹងហាសណា

ក៖ បាទមីង! ចុះមីងគិតថាមីងចូលចិត្តពិសារម្ហូបអីគេដែរចឹងហាសមីង?

ខ៖ ខ្ញុំមិនរើសទេអូន ស្អីក៏ខ្ញុំញាំុបានដែរនឹង

ក៖ អត់ទេ ដែរកិតថាភាគច្រើនមីងចូលចិត្តញាំុតែម្ដងហាស

ខ៖ ចា៎!ដូចជាស្លម្ជូរ

ក៖ ហើយមីងនឹកឃើញចង់ញាំុវាតែម្ដងហាសមីង?

ខ៖ ​ រឺក៏បុកទឹកគ្រឿងអីចឹងហាសណា តាមចំណូលរបស់យើងចឹងទៅណា ចា៎!អត់មានរើសអីច្រើនទេខ្ញុំនោះ

ក៖ ចុះល្បែងប្រជាប្រិយ៍ដែរមីងគិតថាមីងចូលចិត្តលេងតាំងពីក្មេងរហូតមកដល់ពេលនេះហាសមីង?

ខ៖ អត់ចេះទេ

ក៖​ អូ៎! មីងអត់ចេះលេងដណ្ដើមស្លឹកសឈើទេណមីង?

ខ៖ អត់ចេះទេក្មួយ អត់ចេះលេងតែម្ដងនឹង ចេះតែមើលគេមួយភ្លេត កាលពីនៅក្មេងទេ

ក៖ ចុះមីងចេះច្រៀងទេមីង?

ខ៖ ចា៎! អត់ចេះទេ

ក៖ ចុះមីងចូលចិត្តស្ដាប់បទចំរៀងទេមីង?

ខ៖ ចូលចិត្តស្ដាប់ដែរតា

ក៖ ចុះលក្ខណះថាជាបទសម័យរឺមួយបទបុរាណដែរមីង?

ខ៖ បទបុរាណចឹងទៅ បទស៊ិនស៊ីសាម៉ុតចឹងទៅ

ក៖ ចុះមាននរណានៅក្នុងក្រុមគ្រួសាររបស់មីង នឹងចេះលេងឧបករណ៍ភ្លេងទេមីង ទាងបងប្អូន ទាំងកូនចៅអីចឹងហាស ទាំងភ្លេងខ្មែរ ទាំងក្មេងសៀមដែរ?

ខ៖ អត់មានទេ

ក៖ អូ៎បាទ! ចុះផ្ទះរបស់មីងមានលក្ខណះបែបណាតាំងពីក្មេងរហូតដល់ពេលនេះបែបណាដែរមីង ពីក្មួយផ្ទះម៉េច ហើយឥឡូវផ្ទះម៉េច?

ខ៖ យើងពីដើមផ្ទះរបស់យើងវារៀងធំដែរនឹង ដល់ពេលដែរធំមកយើងមិនដែរមានផ្ទះនៅខ្លួនឯងទេ យើងដើរតែជួលគេទេនឹងហាស

ក៖ កាលពីមុនមីងមានផ្ទះនឹង នរណាគេជាអ្នកសាងសងផ្ទះមួយនឹងដែរមីង?

ខ៖ ឪពុកម្ដាយរបស់ខ្ញុំជាអ្នកសាងសង

ក៖ អូ៎!ឪពុកម្ដាយមីងគាត់ចេះធ្វើផ្ទះហោសមីង?

ខ៖ ទេគាត់អ្នកធ្វើផ្ទះអោយខ្ញុំនៅតាំងពីដើមមកម៉េ្លស អត់ដឹងថានរណាគេជាអ្នកធ្វើទេ តែដល់ពេលដែរបានប្ដីទៅប្ដីគេជាអ្នកធ្វើអោយ

ក៖ អូ៎!ប្ដីរបស់មីងគាត់ចេះធ្វើផ្ទះណមីង?

ខ៖ ចា៎!គាត់ចេះធ្វើតា

ក៖ គាតចេះធ្វើមកពីណាគេដែរមីង?

ខ៖ គាត់ចេះខ្លួនគាត់នឹង គាត់ចេះដាក់លាន់ត្រី អន្ទង់នឹងបង់សំណាញ់អីចឹងទៅ

ក៖ អូ៎!ចឹងហោសមីង?

ខ៖ ដល់ពេលចឹងរកមុខរបរតាមគាត់ចឹងទៅ

ក៖ ចុះមីងជំនាន់អីដែរមីងចេះស្ទាត់ជំនាញ់ហាស?

ខ៖ ខ្ញុំជំនាញស្ទាត់ជំនាញជាងគេគឺចាក់ខោអាវនឹងហើយ ដែរខ្ញុំស្ទាត់ជាងគេនឹង

ក៖ មីថងចេះចាក់ខោអាវណមីង?

ខ៖ ចា៎!ចេះចាក់ខោអាវ ចាក់មួកអីចឹងទៅ

ក៖ ចុះម្ដាយឪពុករបស់មីងគាត់ធ្លាប់បង្រៀនពីជំនាញអីទៅមីងទេ?

ខ៖ អត់ទេ

ក៖ អត់ទេណមីង ចុះដូចជាជំនាញវេញវល្លិ៍ កូរស្ក ធ្វើផ្ដៅ ធ្វើជាកន្ទេល ធ្វើជាស្អីមួយមីងចេះទេ?

ខ៖ អត់ទេ បើអោយខ្ញុំធ្វើអីមួយខ្ញុំចេះតែធវើបើអោយខ្ញុំបិទខ្ញុំមិនចេះទេ

ក៖ អូ៎!បាទមីងចុះមីងអាចប្រាប់ខ្ញុំបានទេថាពេលណាដែរមីងគិតថាជាពេលដែរលំបាកជាងគេនៅក្នុងជីវិតរបស់មីងហាស?

ខ៖ គឺសព្វថ្ងៃនេះឯងដែរធ្វើខ្ញុំបានជួបការលំបាកនឹង ខ្ញុំលំបាកតែខ្ញុំឈឺច្រើន ហើយលំបាកមួយទៀតនឹងគឺ អត់ពីប្ដីទៅយើងអត់មានអ្នកទីពឹង កាលពីដើមចឹងខ្ញុំមិនសូវដឹងពីកាលលំបាកទេ

ក៖ បាទមីងចឹងមានអីទៀតទេ?

ខ៖ នឹងហើយមានបញ្ហាអីប្ដីរបស់ខ្ញុំគាត់ជាអ្នករាប់រងចឹងហាស

ក៖ អូ៎!ចឹងណមីង?

ខ៖ ដល់សព្វថ្ងៃខ្ញុំមានតែកូនមួយទេ ជាអ្នកចិញ្ចឹមយើងចឹងទៅ យើងក៏ពិបាកចឹងហាសពេលដែរឈឺជា សព្វថ្ងៃនឹងជំងឺគ្រប់មុខទាំងអស់នឹង ប៉ះណាវាឈឺតាមអាឆ្អឹងអីចឹងទៅណា

ក៖ អូ៎!ជំងឺរបស់មីងហោសមីង?

ខ៖ នឹងហើយដូចថារលាកសន្លាកអីចឹងទៅ យើងធ្វើទុករហូតចឹងទៅណា

ក៖ បាទមីងបាទ

ខ៖ ដូចថាប៉ុន្មានខែមុនអីចឹងទៅវាលើសឈាមនេះហើយជាការលំបាករបស់យើងអីចឹងទៅណា ចឹងបានកូនៗគេមិនអោយធ្វើអីគេមិនអោយពិបាកអីចឹងហាស កូនថាម៉ែឯងនៅទ្រាំទ្រទៅ ហើយខ្ញុំថាសុខភាពខ្ញុំវាមិនសូវល្អទេ

ក៖ ចុះកាលពីនៅក្មេងមីងគិតថាមីងលំបាកអីគេដែរខ្លះដែរមីង?

ខ៖ ខ្ញុំមិនដែរលំបាកទេពីក្មេងមកគឺខ្ញុំមិនដែរស្គាល់ការលំបាកទេ ចាប់ផ្ដើមចេញពីអាពតទៅខ្ញុំចាប់ផ្ដើមស្គាល់ការលំបាកហើយនឹង ខ្ញុំគឺកថារកដោយខ្លួនឯងឪពុកម្ដាយគាត់ស្លាប់ចោលអស់ គ្មានអ្នកទីពឹងទេ ខ្ញុំទីពឹងតែប្ដីនឹងខ្លួនឯងតែប៉ុណ្ណឹងឯង

ក៖ អូ៎!បាទមីង?

ខ៖ ទោះបានហូបរឺមិនបានហូបនឹងតែ2នាក់យើងនឹង

ក៖ អូ៎!បាទមីងបាទ?

ខ៖ បើកាលពីក្មេងខ្ញុំមិនដែរស្គាល់ថាការអត់របៀបយ៉ាងម៉េចទេ ដូចថាម៉ែថាអោយទៅនេះអោយទៅនោះអោយធ្វើការគឺគាត់មិនអោយទៅណាទេ នៅតែនៅក្នុងផ្ទះទៅ មានតែប៉ុណ្ណឹងគាត់អោយយើងចេញមានការលំបាកអីអត់ទេ

ក៖ បាទមីងចុះសំរាប់ជំនាន់ពលពតគេអោយមីងធ្វើអីគេទៅមីង?

ខ៖ គេអោយយើងស្ទួងស្រូវ គេអោយយើងបេះកប៉ាស គេអោយយើងបេះសណ្ដែក គេអោយយើងដកដំឡូងគរអីចឹងទៅ គេប្រើយើងគ្រប់មុខទៅអោយតែគេប្រើយើងអោយទៅ គឺយើងទៅធ្វើទាំងអស់នឹងណាស់

ក៖ ប៉ុន្តែដូចជាមីងធ្វើនឹងតើមីងធ្វើនៅណាវិញទៅមីង?

ខ៖ កាលពីខ្ញុំធ្វើនឹងគឺខ្ញុំធ្វើនៅអន្លូងរៃ

ក៖ អន្លូងរៃនឹងនៅណាដែរមីង?

ខ៖ នៅថនសាលានៅជិតប៉ៃលិនវិញនឹង

ក៖ អូ៎!នៅជិតប៉ៃលិននឹង មីងគេអោយធ្វើតែអន្លូងស្រូវនឹងមួយទេ?

ខ៖ គេអោយធ្វើស្រូវប្រាំង ហើយនឹងយើងដកដំឡូងចឹងទៅ

ក៖ ចឹង3ឆ្នាំនឹងគេអោយធ្វើចឹងរហូតណមីង?

ខ៖ គេអោយធ្វើចឹងរហូតនឹង ស្រូវយើងស្ទូងសឹងតែថារាល់ថ្ងៃនឹង

ក៖ បាទចឹងមីង?

ខ៖ គេថាធ្វើស្រែប្រាំងហាស ច្រូតក៏ធ្លាប់ដែរ ស្ទូងច្រូត ស្ទូងដក ហើយយើងត្រូវការដកដំឡូងចឹងទៅ ដកដំឡូងអោយយកមកហូបជាមួយបាយចឹងទៅ ថាគ្មានពេលទំនេរទេនឹងហាស គេអោយយើងធ្វើតែរហូតចឹងទៅណាស់

ក៖ បាទមីង! ប៉ុន្តែមីងគេមានអោយផ្លាស់តំបន់ទៅណាទៀតទេមីង?

ខ៖ អត់ទេវាផ្លាស់ដែរកាលខ្ញុំនៅចល័ត ខ្ញុំបានធ្វើចល័តរហូតចឹងទៅណា ហើយយើងដើរតាមចល័តគេអោយយើងដើរតាមចល័តទៅណា បង្កបង្កើតផលនៅណាគេអោយយើងទៅជួយហើយនឹង

ក៖ បាទមីងចឹងហោស?

ខ៖ ដល់ពេលដែរត្រលប់មកវិញនឹងធ្វើរាល់ថ្ងៃគេអោយធ្វើស្រែប្រាំងហាស

ក៖ បាទមីងចឹងហោស?

ខ៖ ធ្វើច្រូតស្ទូងៗៗ ដកក៏យើងត្រូវការដកដំឡូងចឹងទៅសំរាប់លាយបាយហូបចឹងទៅគ្មានពេលទំនេរទេគេអោយធ្វើតែរហូតចឹងទៅ

ក៖ បាទមីង ចុះមីងគេមានអោយផ្លាស់តំបន់ទៅណាទៀតអត់មីង?

ខ៖ អត់ទេវាផ្លាស់ដែរកាលពីខ្ញុំនៅចល័តខ្ញុំនៅចល័តរហូតចឹងទៅ យើងដើរតាមចល័តគេអោយយើងដើរតាមគេ បង្កបង្កើតផលកន្លែងណាពិបាកគេហៅយើងទៅជួយចឹងទៅ នឹងជួយគ្នាមួយភ្លេតៗចឹងទៅណា

ក៖ អូ៎!គេអោយជួយដែរហោសមីង?

ខ៖ ចា៎! ដើរពេលចឹងគេអោយខ្ញុំមកប្រចាំការនៅខាងក្រៅនឹងរហូតដលសន្តិភាពនឹង

ក៖ បាទមីង! ចុះសំរាប់គ្រួសាររបស់មីងគេអោយទៅណាដែរទៅមីង មីងទៅតែម្នាក់ឯង រឺមួយក៏គេអោយទៅទាំងគ្រួសារដែរមីង?

ខ៖ គេអោយទៅទាំងអស់គ្នានឹង ពីព្រោះអីគាត់នឹងគេជាអ្នកកាន់ក្របី នឹងកាន់ស្ពឺ គេអោយគាត់ជាអ្នកភ្ជួររាស់ ហើយយើងជាអ្នកស្ទូងដកអីចឹងទៅ

ក៖ បាទមីង ចឹងតើមីងឆ្លងកាត់ការលំបាកមួយនឹងដោយរបៀបណាដែរមីង?

ខ៖ អើយក្មួយអើយនិយាយពីការលំបាកកាលណុងយើងវាអត់មានការសប្បាយ ឧបម៉ាថាយើងដាំបានដំណាំក៏យើងមិនអាចបេះហូបបានទេ ពីព្រោះរបស់គេ តែបើយើងចង់ហូបទាល់តែយើងសុំគេចឹងទៅណា

ក៖ អូ៎!បាទមីង?

ខ៖ មើលតែផ្លែផ្កានឹងគេមកមើល តែបាត់នឹងគេថាយើងជាអ្នកបេះ គេថាយើងលួចរបស់ខ្លួនឯងអីចឹងហាសណា

ក៖ អូ៎!ចឹងហោសមីង?

ខ៖ ចា៎!យើងដាំៗយើងធ្វើៗហើយគ្មានបានឈប់ដៃទេ ហើយបើយើងចង់ទៅបេះរហូតអីអត់មានទេ គឺរបបគេបើកប៉ុណ្ណាយើងហូបប៉ុណ្ណឹងឯង

ក៖ អូ៎!តាមតែគេអោយនឹងមីង?

ខ៖ ចា៎! ហើយពេលយប់ឡើងយើងមិនអាចអង្គុយជជែកគា្នបានទេ មានគេចាំឆ្លុះយាមមើលតាមផ្ទះចឹងហាស

ក៖ គេធ្វើរាល់ថ្ងៃ?

ខ៖ នឹងហើយយើងមិនអាចនិយាយបានទេ គឺថាអោយតែពេលព្រលប់ឡើងគឺយើងដេកនឹង បើយើងអង្គុយតែគ្នា2នាក់ចឹងគេចោទយើងថាយើងជាខ្មាំងចឹង ចង់ពិគ្រោះគា្នចង់រត់អីចឹងទៅណា

ក៖ អូ៎!បាទមីងពិបាកដែរ?

ខ៖ ចា៎!ចឹងយើងចេះតែតឹងតែង យើងវាពិបាកដែរ

ក៖ ចុះពេលដែរដាច់ជំនាន់ពលពត ហើយក៏ចូលជំនាន់ខ្មែរក្រហមគេអោយមីងទៅណាដែរទៅមីង រឺមួយក៏មីងពេលណុង មីងធ្វើអីទៅមីង?

ខ៖ ដល់ពេលដែរពលពតចេញទៅចឹង យួនចូលមកតាក្មួយ មានខ្មែរក្រហមមកពីណាដែរក្មួយ គឺពួកយួនចូលមកទេ

ក៖ អូ៎! យួនហោសមីង?

ខ៖ ចា៎!យួនតានឹង

ក៖ ប៉ុន្តែកាលពីជំនាន់ឆ្នាំ1983 ដូចជាខ្មែរក្រហមតាហីមីង?

ខ៖ អត់ទេពលពតនឹងហើយខ្មែរក្រហមនឹងហើយក្មួយ

ក៖ អូ៎! ចឹងទេហោសមីង ខ្ញុំមិនសូវដឹងដែរ?

ខ៖ ចា៎!ពេលដែរវាចេញទៅបានយួនចូលមកនឹង ពេលដែរយួនចូលមកនឹង ក៏គេបានប្រាប់យើងដែរនឹង គេបានប្រាប់យើងមួយខែមុនចឹងទៅណា

ក៖ អូ៎!គេប្រាប់យើងដែរហោសមីង?

ខ៖ នឹងហើយគេប្រាប់ថាយួនចូលមកចឹងទៅណា គេសំលាប់សូម្បីតែកូននៅក្នុងអង្រឹងក៏គេមិនទុកដែរចឹងទៅណា

ក៖ ម៉េចបានគេសំលាប់ចឹងទៅមីង?

ខ៖ អត់ទេនយោបាយវាប្រាប់យើងចឹងទៅណា អត់អោយយើងទៅរកយួនចឹងទៅណា មិនអោយយើងមករំដោះចេញដូចគេចឹងទៅណា

ក៖ អូ៎!បាទមីងនយោបាយគេហោសមីង?

ខ៖ នឹងហើយគេថាដាច់ខាត់មិនអោយយើងចាកចេញពីកន្លែងទេ ចឹងខ្ញុំខ្លាចដល់ពេលដែរសន្តិភាពនឹង គេបានរត់ទៅអស់រលីងខ្ញុំមិនដឹងទៅខាងណា កូនរបស់ខ្ញុំអាបងនៅកូនងា នៅឡើយខ្ញុំនៅបីកូនងាមកដល់មីងរបស់ខ្ញុំនឹងក៏មីងខ្ញុំគាត់ចេះតែសួរទៅណា

ក៖ នរណាគេសួរនរណាមីង?

ខ៖ គ្នាយើងសួរគ្នានឹងថា ពេលគេមករំដោះនេះតើជាខ្មែររំដោះ រឺមួយក៏យួនជាអ្នករំដោះ គេថាខ្មែរយើងជាអ្នករំដោះទេ ពេលដែរខ្ញុំឆ្លងស្ពានមកខ្ញុំឃើញសុទ្ធតែវៀតណាម ខ្ញុំថាកូនអញ់មិនដឹងយ៉ាងម៉េចទេ

ក៖ យើងខ្លាចវាវៃមែនមីង?

ខ៖ ចា៎ខ្លាចដែរនឹងហាស មីងរបស់ខ្ញុំគាត់យកភួយឡើងធំមកគ្រប់លើខ្ញុំនឹង គាត់អោយកូនខ្ញុំបៅដោះខ្ញុំ មីងរបស់ខ្ញុំគាត់ថាកុំអោយបើអោវាបៅដោះទៅកុំអោយដកចេញ

ក៖ ម៉េចចឹងមីង?

ខ៖ មីងគាត់ប្រាប់ថាបើវាយំគេដឹងគេនឹងយកទៅបោះទៅលើទង់រោលនឹងអោយស្លាប់បាត់ឡូវហើយនឹងហាស តែការពិតវាមិនមែនទេ វាគ្រាប់តែជានយោបាយចឹងទៅណា

ក៖ អូ៎!បាទៗៗមីង តែអត់ធ្វើអីយើងទេ?

ខ៖ ថាខ្ញុំភ័យអើយភ័យ តែដល់ពេលដែរទៅដល់មុខវៀតណាមវាអោយឈប់កន្លែងវានឹងសិនហាស ចឹងនាំគ្នាឈប់នៅកន្លែងវាចឹងទៅណា ហើយមីងរបស់ខ្ញុំគាត់យកភួយឡើងធំគ្រប់ខ្ញុំអោយដេកពីរនាក់កូនចឹងទៅណា

ក៖ ខ្លាចវាចាប់បានមែនមីង?

ខ៖ នឹងហើយខា្លចដែរនឹងហាស ហើយវាចេះតែអង្គុយសួយើង និយាយចឹងទៅគាត់សួរមកតាមានកូនងាអតទេ មានកូនតូចអត់ ដល់ពេលចឹងយើងភ័យខ្លាំងហាសណា

ក៖ ខ្លាចវាយកទៅបោះចោលណមីង?

ខ៖ នឹងហើយយើងនឹកឃើញភ័យថា យើងមានកូនតូចតែមួយនឹងផងនឹង បើគេយកកូនរបស់ខ្ញុំយកទៅបោះអោយជាប់នឹងទង់រងនឹង ជីវិតរបស់ខ្ញុំពិតជាគ្មានអីរស់ទៅមុខទៀតទេ ខ្ញុំយំហើយខ្ញុំនឹកឃើញចឹងហាស

ក៖ អូ៎!បាទមីងបាទ?

ខ៖ វាចេះតែតាមសួរយើងរហូតនឹង យើងថាអត់មានទេអត់មានកូនតូចទេ វាថាម៉ែយ៉ាឯងថាអត់មានកូនងា មានកូនងាទេដឹង ខ្ញុំថាអត់មានទេមីងខ្ញុំថាគាត់ភ័យអើយភ័យ

ក៖ អូ៎!ចុះម៉េចទៅមីង?

ខ៖ ហើយវាដាំបាយ វាស្រុះមីងអយយើងស៊ីចឹងទៅណា វាបានឡើងទៅលើផ្ទះនឹងដល់ពេលម៉ោងណុងខ្ញុំបានឈឺនោមខ្លាំងហើយនឹង ហើយខ្ញុំបាននឹកឃើញប្រហើរៗភួយមកបានដាក់មុខកូនហើយខ្ញុំទៅនោមទៅចឹង

ក៖ តែវាបានឃើញទេ?

ខ៖ ហើយវាឆ្លុះពិលចំមុខកូនរបស់ខ្ញុំនឹង ដល់ពេលហើយវាក៏រត់ចុះមកនឹងហាស

ក៖ ចុះវាធ្វើម៉េចទៅចឹង?

ខ៖ វាថាមានកូនងា ថាអត់កូនងា ខ្ញុំចង់និយាយថាខ្ញុំមានយកកូនងាទៅសំលាប់ណាបើមានកូនងាចឹងទៅ ខ្ញុំចង់យកកូនងាអោយខ្ញុំដេកនៅក្នុងផ្ទះកុំអោយវាសើម អីចឹងទៅណា បានមីងខ្ញុំគាត់អរ គាត់ថាកូនអោយមិនមែនទេគេអត់សំលាប់កូនយើងទេកូន ចឹងទៅខ្ញុំបានបើកភួយអោយវាចឹងទៅ ខ្ញុំបានបែកញើសឡើងជោកខ្លួននឹង

ក៖ អូ៎!មីងភ័យហោសមីង?

ខ៖ ខ្ញុំភ័យហាសណា ដល់ពេលចឹងទៅវាមិនមានទេគេមិនបានសំលាប់កូនខ្ញុំទេ

ក៖ ពេលណុងនរណាគេជាអ្នកសួរដែរទៅមីង?

ខ៖ វៀតណាមនឹងឯងជាអ្នកសួរយើងនឹង

ក៖ អូ៎!វៀតណាមជាអ្នកសួរយើងហោស?

ខ៖ នឹងហើយវៀតណាមជាអ្នកសួរយើងនឹងឯង

ក៖ ពេលណុងវៀតណាមមកដល់ហើយណមីង?

ខ៖ វាមកជាមួយគា្នចឹងទៅវាមួយជាមួយខ្មែររំដោះចឹងទៅណា វាបើករថគ្រោះមក វាស្រែកប្រាប់យើងថាប្រជាពលរដ្ឋខ្មែរ ត្រវតែក្រោកឈរ ដូចថាអប់អរសាទរគេទៅ តែបើយើងមិនមែនជាប្រជនខ្មែរយើងក្រាបចុះទៅ

ក៖ ម៉េចចឹងមីង?

ខ៖ គ្រាប់ផ្លោងងាប់ អើយក្មួយអើយដូចគេហាលចឹង វាបានពន្យល់យើងចឹងទៅ ដល់ពេលស្រែទៅយើងនាំគ្នាក្រាបហាស យើងខ្លាចគេផ្លោងមក ហើយវាក៏ផ្លោងមកមែននឹង

ក៖ អូ៎!ចឹងម៉េចទៅមីង?

ខ៖ នឹងដល់ពេលព្រឹកឡើងចឹងទៅ ក៏ចំទិត្យគូថឡើង ឯក្បាលក៏ក្រាបដល់ដីហើយនឹងហាសគ្រប់តែគា្ននឹងហាស

ក៖ គេធ្វើចឹងធ្វើអីមីង?

ខ៖ គេធ្វើចឹងច្រើនហាសដល់ពេលពួកខ្ញុំទើបតែមកក្រោយគេខ្ញុំអត់ដឹង ដល់ពេលដែរវាចេះតែតាមសួរយើងថាមានកូនងាអត់នឹង ហើយយើងមានកូនងានោះ ចឹងយើងចេះតែភ័យមែនទែនទៅណា ដល់ពេលចឹងវាប្រាប់ថាមិនអីទេគេមិនដែរសំលាប់កូនក្មេងធ្វើអីទៅ

ក៖ អូ៎!យួនប្រាប់យើងហោសមីង?

ខ៖ ចា៎!យួនប្រាប់យើងនឹង ហើយយើងក៏បើកមុខកូនចេញមក

ក៖ ចុះខ្មែរក្រហមគេទៅណាទៅពេលណុងហាសមីង?

ខ៖ វាក៏រត់ចូលទៅក្នុងព្រៃចឹងទៅ

ក៖ អូ៎!ចឹងមានន័យថាវៀតណាមវាមកវៃយកហើយណមីង?

ខ៖ ចា៎!គេវៃយករំដោះបណ្ដោយហាស គេវៃរំដោះអោយយើងចេញបណ្ដោយនឹងហាស ដល់ពេលបានប្រហែលជា2ខែ ដល់ពេល2ខែនឹងយួនដយម្ដងនឹង

ក៖ ម៉េចបានយួនថយវិញមីង?

ខ៖ យួនថយលើកទី2ហាសណា យួនថយទៅក្រោយសិននឹង ចឹងទៅគេអោយយើងថយតាម អោយខ្មែរយើងថយតាម តែខ្ញុំថយវាមិនទាន់ ពីព្រោះអីរទេះរបស់ខ្ញុំអត់មានផ្លូវដែក វាមានតែផ្លូវឈើហើយវាបានបាក់ ខ្ញុំទៅអត់ទាន់ក៏ខ្ញុំចូលអាពតម្ដងទៀតនឹង

ក៖ អូ៎!ចូលម្ដងទៀត

ខ៖ ចា៎!ចូលម្ដងទៀត គេបានកៀរយើងពាក់កណ្ដាលនឹងចូលមកក្នុងវិញនឹង ចឹងសំរាប់អ្នកដែរមានប្ដីប្រពន្ធអត់មានកូនចឹងទៅ គេត្រូវការអោយយើងជញ្ជួនស្រូវទៅកប់អោយគេនៅក្បាលក្របីវាធ្វើឃ្លាំងឡើងធំ វាលាក់ស្រូវទុកនៅណុងហាស ចឹងមានន័យថាមួយថ្ងៃៗយើងមិនបានធ្វើអីទេគេអោយជញ្ជូនតែស្រូវមួយថ្ងៃមួយជើងៗ យកទៅកប់ទៅទុកអោយគេនៅនឹងចឹងហាស

ក៖ អូ៎!ចឹងហោសមីង?

ខ៖ ដូចថាគេមានសង្គ្រាមចឹងទៅគេមានកន្លែងស៊ីចឹងទៅណា ហើយយើងក៏ចូលម្ដងទៀតចឹងទៅក៏បាន វៀតណាមបកមកកៀរម្ដងទៀតខ្ញុំក៏បានទៅតាមវៀតណាមចឹងទៅក៏ខ្ញុំរួចទៅ

ក៖ ប៉ុន្តែពេលណុងនៅឆ្នាំណាដែរមីង?

ខ៖ នៅឆ្នាំ មើលតែ3ខែទេ ថាយួនចូលមកបាន3ខែនឹងក៏សំរាកក៏ថយទៅវិញចឹងទៅ ពេលថយបានមួយខែនឹងក៏គេចូលមករំដោះម្ដងទៀតបានគេចូលមករំដោះម្ដងទៀតទៅក៏បានរួចរហូតចឹងទៅចឹងទៅណា

ក៖ អូ៎!បាទមីង?

ខ៖ ពីព្រោះអីយើងនៅជាប់នឹងជាយដែន នៅជាប់ជាមួយនឹងវាចឹងទៅណា

ក៖ បាទមីងគិតថានៅឆ្នាំប៉ុន្មានដែរគិតថាវាសន្តិភាពតែម្ដងហាស?

ខ៖ នៅឆ្នាំ198០

ក៖ នៅឆ្នាំ1980ណមីង?

ខ៖ នឹងហើយសន្តិភាពលែងមានអីហើយនឹង ខ្ញុំមកនៅបាត់ដំបងវិញហើយ ខ្ញុំដូចថានៅជាមួយមីងអីចឹងទៅណា

ក៖ អូ៎!ប៉ុន្តែពេលណុងគេនៅចាយលុយ រឺមួយក៏គេនៅចាយអីគេដែរមីង?

ខ៖ គេនៅចាយអង្ករ

ក៖ គេនៅចាយអង្ករហោសមីង បើគេចង់លក់ដូរអីគេដូរអង្ករនឹងហោសមីង?

ខ៖ គេដូរអង្ករចឹងទៅ មាននុំនែក​ គេចាយអង្ករគេចាយមាស

ក៖ លុយកាលពីជំនាន់ណុងថ្ងៃហោសមីង?

ខ៖ អត់ទាន់មានទេ គេមិនទាន់ចាយណា

ក៖ ប៉ុន្តែគេអង្ករនឹងរហូត?

ខ៖ គេចាប់ផ្ដើមចាយនឹងគេចាយ5កាក់ ដល់ពេលគេចាយ5កាក់នឹងបានអង្ករមួយកំប៉ុងនឹងទេ

ក៖ អូ៎!គេចាយកាក់នៅឡើយទេ?

ខ៖ នឹងហើយដូចថា1រៀលចឹងទៅដូរបានអង្ករ2កំប៉ុងចឹងទៅណា

ក៖ ចឹងនៅពេលដែរឆ្នាំកៅជាងនឹងមីងលែងមានអីហើយណមីង?

ខ៖ ចា៎!លែងអីហើយនឹង ដូចថាយើងសន្តិភាពមែនទែនហើយណា ពេលដែរគេចូលមកចឹងទៅវាលែងមានបញ្ហាអីទៀតហើយនឹង

ក៖ អូ៎!បាទមីង ចឹងតើមីងគិតថាពេលណាដែរមីងគិតថាជាពេលដែរសប្បាយនៅក្នុងឆាកជីវិតរបស់មីងដែរហោសមីង?

ខ៖ ខ្ញុំសប្បាយដូចថារកពេលសប្បាយអត់ឃើញទេនឹងហាស ពីព្រោះអីយើងពិបាកចេះតែ គិតពីរឿងអត់ឃ្លានទេ យើងខំតែរកពីព្រោះអីយើងអត់មានជីវភាពធូធារដូចកាលពីឪពុករបស់យើងនៅអីចឹងទៅណាវាចឹង

ក៖ បាទមីងបាទ

ខ៖ ចឹងកាលណុងគេប្រមូលយើងអស់ហើយ

ក៖ បាទមីង! ចុះពេលដែរកាលពីនៅក្មេងមីងធ្លាប់មានក្ដីស្រម៉ៃថាពេលដែរមីងធំឡើងមីងចង់ធ្វើអីគេដែរទេមីង?

ខ៖ ខ្ញុំអត់បានស្រម៉ៃធ្វើអីផងនឹង ពីព្រោះអីខ្ញុំស្រលាញ់តែការចាក់ ខ្ញុំចូលចិត្តតែរឿងចាក់អាវ ចាកកន្សែងអីចឹងទៅ ដល់ពេលដែរយួនចូលមកដល់យូរបន្តិចមកខ្ញុំចេះធ្វើកណ្ដូប អាកណ្ដូបស្លឹកត្នោតយើងចឹងទៅណា

ក៖ អូ៎!មីងចេះយកស្លឹកត្នោត យកមកធ្វើជាកណ្ដូបហោសមីង
ខ៖ នឹងបានជីវភាពរបស់ខ្ញុំបានរស់នៅពេលដែរយួនចូលមកយើងទៅរកអីអត់បានហាស

ក៖ អូ៎!បាទមីង
ខ៖ តិចទៅគេផ្លោងខាងនេះ តិចទៅគេផ្លោងខាងនោះ ខ្ញុំមិនមានអីគេទេខ្ញុំអយប្ដីរបស់ខ្ញុំដើរកាប់ស្លឹកត្នោតមកដើម្បីយកមកធ្វើ ហើយយកទៅលលុយលក់មួយបានតែ300លុយខ្មែរទេ

ក៖ បាទមីងបាទ?

ខ៖ ប៉ុណ្ណឹង កាលណុងថ្នាំលាបវាថោកហាសចឹងខ្ញុំធ្វើខ្លួនឯងនឹង ពេលយប់ចឹងទៅបាន300កណ្ដូបអីចឹងដើម្បីយកទៅលក់អីចឹងទៅណា ក៏បានទិញអង្ករហូបអីចឹងទៅណា

ក៖ ចឹងជាចុងក្រោយបើចង់អោយមីងផ្ដែផ្ដាំទៅកូនចៅជំនាន់ក្រោយៗ តើមីងចង់ផ្ដែផ្ដាំអីទៅពួកគាតដែរមីង?

ខ៖ ចង់ផ្ដែផ្ដាំថាអោយខំរៀនសូត្រ ហើយនឹងខំយកចិត្តទុកដាក់បីការងារ ដូចថាកុំអោយយើងប្រព្រឹត្តនូវអំពើមិនសមហេតុផលអោយសោះនឹងហាស

ក៖ បាទមីងមានអីផ្សេងទៀតទេមីង?

ខ៖ ជាពិសេសគ្រឿងញៀនអីនឹងសុំអោយគេចវេសចេញទៅកុំអោយនេះមិនមែនជារបរបានប្រយោជន៍ទេនឹងហោស

ក៖ បាទត្រូវហើយមីង?

ខ៖ ចឹងយើងជាកូនខ្មែរយើងត្រូវយកចិត្តទុកដាក់ រៀនសូត្រពីខ្មែរយើងមកបានវាល្អ កុំយកអីពីសាសន៍គេយកមកទុកក្នុងខ្លួនយើងមកវាមិនល្អទេនឹងហោស

ក៖ បាទមីងបាទចឹងមានអីផ្សេងទៀតទេមីង?
ខ៖ ចា៎!អស់ហើយនឹង

ក៖ បាទមីងជាចុងក្រោយខ្ញុំអរគុណច្រើនមីងដែរបានផ្ដល់ពេលវេលាដែរបានរក្សាពេលវេលា

សំភាសន៍ដែរទាក់ទងពីប្រវត្តិរបស់មីងចឹងហាសមីង

ខ៖ ចា៎!នឹងហើយក្មួយ

ក៖ បាទមីងបាទអរគុណច្រើនមីង៕៕៕